open-index/open-wikipedia-markdown huggingface dataset:
Vecās mājas

**Vecās mājas** bija Latvijas progresīvā roka grupa, kura muzicēt sāka 1986. gadā. Iesākumā bija tikai divi dalībnieki: Andris Alviķis un Uģis Prauliņš, kas aizejot no rokgrupas "Salve", nodibināja jaunu grupu. 1988. gadā noformējās pamatsastāvs, dibinot supergrupu: Uģis Prauliņš (ex—Salve, Zvaigznīte), Armands Alksnis (ex—Credo), Andris Alviķis (ex—Zvaigznīte, Salve), Tālis Gžibovskis (ex — Modo, Eolika, Sīpoli). Grupā ir dziedājuši vairāki vokālisti: Andris Smetanko-Riekstiņš, Armands Zavadskis, Ivars Cinkuss, Ēriks Budēvics un Imants Vanzovičs. "Vecās mājas" ierindo progresīvā roka grupu kategorijā, bet tās darbība bija daudz plašāka, ieskaitot folkroku, smago roku, ārtroku un džezu.

## Vēsture
"Vecās mājas" iesākumā eksistēja ar dažādiem nosaukumiem, kurus neviens no grupas dalībniekiem vairs neatceras. Grupas kodolu veidoja Uģis Prauliņš (taustiņinstrumenti, balss) un Andris Alviķis (basģitāra), Andris Smetanko-Riekstiņš (balss), Arnis Veisbārdis (ģitāra), Aldis Strazdiņš (bungas). Notika arī akustiskie koncerti nedaudz savādākā sastāvā, piedaloties Aigaram Graubam un Silvijai Silavai. Iesākumā mēģinājumi notika tagadējās Rīgas Pareizticīgo katedrāles pagrabā.

Dziesmas grupai rakstīja Uģis Prauliņš un arī Armands Alksnis. Grupas darbības laikā tika veikti vairāki ieraksti, taču nekad netika izlaista neviena skaņu plate vai kompaktdisks, toties ir bijuši vairāki video klipi, kuru režisori bija Māris Martinsons un Laimdota Kalniņa. Grupas dziesmas "Likteņdziesma" un "Dvēseļu valoda" iekļautas izlasē "Melodiju stafete Nr. 10" (1991). 2023. gadā grupas dziesmas, kas ierakstītas no 1986. līdz 1992. gadam, izdeva vinila albumā "Vecās mājas". Albuma atvēršanas koncerts notika 2023. gada 30. septembrī Vinila Dienas ietvaros, Alviķim, Alksnim, Gžibovskim un Uģim Prauliņam nepilnas stundas laikā nospēlējot vairākas kompozīcijas no plates.

Grupa Latvijā ir koncertējusi vairāk kā 400 vietās, ieskaitot Liepājas dzintaru un Bildes. Kā saka Aleksandrs Ņemirovskis: "... savulaik ikviena viņu uzstāšanās beidzās ar publikas kāpšanu uz krēsliem, lai, tā aplaudējot, izrādītu savu sajūsmu. "

## Koncerttūres ārpus Latvijas
* Lietuva, 1986. gads
* ASV, 1990. gads
* Zviedrija, 1991. gads
* Dānija, 1992. gads un 1994. gads
* Vācija, 1992. gads un 1994. gads
* Nīderlande, 1994. gads

## Atsauces
Maksi Rodrigess

**Maksimiliāno Rubēns "Maksi" Rodrigess** (; dzimis  Rosārio, Argentīnā) ir bijušais Argentīnas futbolists. Viņš parasti spēlēja kā malējais uzbrucējs vai pussargs. Viņam ir divas pilsonības: Argentīnas un Itālijas.

Argentīnas futbola izlases sastāvā piedalījies 2006., 2010. un 2014. gada FIFA Pasaules kausā.

## Sasniegumi
**Liverpool**

* Anglijas Līgas kauss: 2011–12

**Peñarol**

* Urugvajas pirmā divīzija:2017, 2018

**Argentīna**

* FIFA U-20 Pasaules kauss: 2001

**Individuālie sasniegumi**

* Argentīnas gada futbolists: 2013
* Argentīnas pirmās divīzijas labākais vārtu guvējs: 2014

## Ārējās saites
Deutsche Tourenwagen Masters

***Deutsche Tourenwagen Masters***, saīsināti **DTM**, ir salonautomobiļu sacensības Vācijā. Šī čempionāta sacīkstes tiek rīkotas galvenokārt Vācijā, tomēr kopš 2001. gada dažas sacīkstes tiek rīkotas ārpus Vācijas. Pirmā DTM sezona tika aizvadīta 2000. gadā.

DTM ir *[[Deutsche Tourenwagen Meisterschaft]]* un ITC turpinātājs. Abi šie čempionāti tika pārtraukti 1996. gadā lielo izmaksu dēļ.
thumb|left

## Ārējās saites
* 
* Audi Sport
* AMG-Mercedes
* Opel Motorsport
* TouringCarTimes&nbsp;– DTM news
Alfrēds Verners (sportists)

**Alfrēds Verners** (dzimis , miris ) bija vācu izcelsmes latviešu futbolists un hokejists, uzbrucējs. Verners bija divkārtējs Latvijas čempions hokejā, spēlējis arī Latvijas hokeja izlases sastāvā.

## Biogrāfija
Dzimis Rīgā vācu ģimenē. Pilnā vārdā — Alfrēds Andreass Gotfrīds Verners.

Verners sāka spēlēt futbolu un hokeju klubā Rīgas "Unions". Hokeja kluba rindās 1932. un 1933. gadā kļuva par Latvijas čempionu, spēlējis arī Latvijas hokeja izlasē.

Viņš kļuva populārāks 1930. gadā, kad Rīgas "Unions" atgriezās Latvijas futbola Virslīgā, negaidīti ieguva ceturto vietu, un pēc gada trešo.

1931. gada 30 jūnijā Verners debitēja Latvijas futbola izlasē gūstot vārtus, kā arī padodot divas rezultatīvas piespēles Ērikam Pētersonam. 1935. gadā Verners pievienojās futbola klubam Rīgas "Vanderer", 1936. un 1938. gadā tas ieguva Latvijas kausu futbolā.

Alfrēds Verners 1941. gada augustā izbrauca uz Berlīni, līdz 1944. gadam strādāja Berlīnē celtniecības uzņēmumā. Pēc tam izceļoja uz ASV un dzīvoja Čikāgā.

## Atsauces

## Ārējās saites
Denjels Libeskinds

**Denjels Libeskinds** (; dzimis ) ir amerikāņu arhitekts, mākslinieks un scenogrāfs. 1989. gadā kopā ar sievu nodibināja arhitektūras biroju *Studio Daniel Libeskind*, kura darbi ieguvuši ievērību pasaulē. Tiek pieskaitīts dekonstruktīvisma stila arhitektiem.

Dzimis Lodzā holokaustu pārdzīvojušu ebreju ģimenē. Bērnībā apguva akordeona spēli, kļūdams par virtuozu. 1953. uzstājās Polijas televīzijā. 1959. gadā ieguva ASV—Izraēlas stipendiju un uzstājās kopā ar vijolnieku Ichaku Perlmanu. Tajā pašā gadā emigrēja uz ASV. 1965. gadā kļuva par ASV pilsoni. 1970. gadā ieguva arhitektūras bakalaura grādu *Cooper Union* koledžā Ņujorkā, bet 1972. gadā grādu arhitektūras teorijā un vēsturē Eseksas Universitātē Anglijā. Vēlāk dzīvoja dažādās vietās pasaulē, pasniegdams universitātēs (citu starpā, Lineburgas, Jeila un Pensilvānijas universitātēs).

Pirmā Libeskeinda projektētā māja tika uzcelta 1998. gadā, kad Libeskindam bija 52 gadi. Pirmā plaši pazīstamā celtne, kas ieguva starptautisku atzinību, bija 1999. gadā pabeigtais Ebreju muzejs Berlīnē. 2003. gadā Denjela Libeskinda projekts uzvarēja konkursā par Pasaules tirdzniecības centra Ņujorkā kvartāla atjaunošanu, kas tika iznīcināts 2001. gada 11. septembra uzbrukumā ASV.

## Daži no Libeskinda darbiem
* Ebreju muzejs Berlīnē (*Jüdisches Museum Berlin*,1989—1999); Berlīne, Vācija
* Impērijas kara muzeja Ziemeļu filiāle (*Imperial War Museum North*, 1997—2001); Mančestra, Apvienotā Karaliste
* Denveras Mākslas muzeja paplašināšana (*Denver Art Museum, Frederic C. Hamilton building*, 2000—2006); Denvera, ASV
* Vestsaidas iepirkšanās un izklaides centrs (*Westside*, 2000—2008); Berne, Čehija
* Londonas Metropolitēna universitātes paplašināšana (*London Metropolitan University Graduate Centre*, 2001—2004); Londona, Apvienotā Karaliste
* Karaliskā Ontario muzeja paplašināšana (*Royal Ontario Museum*, 2002—2007); Toronto, Kanāda
* Zlota 44 daudzdzīvokļu augsceltne (*Złota 44*, 2005—2010); Varšava, Polija
* MO muzejs (*MO muziejus*, 2017—2018); Viļņa, Lietuva

## Atsauces

## Ārējās saites

* ''Studio Daniel Libeskind'' mājaslapa
Jozefs Fišers

**Jozefs Fišers** (;  - ) bija Vācijas šosejas riteņbraucējs. Viņš ir plašāk zināms kā sacensību Parīze-Rubē pirmais uzvarētājs 1896. gadā un Bordo-Parīze uzvarētājs 1900. gadā

## Nozīmīgākie sasniegumi

;1896
:1., Parīze-Rubē
;1899
:2., Bordo-Parīze
;1900
:1., Bordo-Parīze
:2., Parīze-Rubē
;1903
:15., Tour de France
Romantika (prāmis)

***Romantika*** ir Igaunijas uzņēmumam *[[Tallink]]* piederošs kruīza prāmis, kuģniecības pirmais no jauna būvētais kuģis. Uzbūvēts 2002. gadā Somijas uzņēmuma *[[STX Finland|Aker Yards]]* Raumas kuģu būvētavā. Kuģa pašreizējā pieraksta osta ir Ēmshāvena.

No 2002. līdz 2006. gadam *Romantika* bija pierakstīts Tallinas ostā un kursēja maršrutā Tallina—Helsinki līdz brīdim, kad to aizstāja *[[M/S Galaxy|Galaxy]]*. Pēc tam līdz 2009. gadam kuģis kursēja maršrutā Tallina-Stokholma kopā ar savu "māsas kuģi" *[[Victoria I (prāmis)|Victoria I]]*.

2009. gada maijā, kad jaunuzbūvētais kruīza kuģis *[[Baltic Queen]]*, sāka kursēt starp Tallinu un Stokholmu, *Romantika* tika pārcelts uz Latviju un pierakstīts Rīgā. Tas sāka kursēt maršrutā Rīga—Stokholma, nomainot *[[Regina Baltica]]*, un kļuva par lielāko pasažieru kuģi, kāds jebkad ir kursējis pastāvīgā maršrutā no Latvijas.

Pēc tam, kad *Tallink* kuģis *[[Silja Europa]]* tika iznomāts Austrālijas uzņēmumam, *Romantika* tika pārcelts atpakaļ uz Tallinu, un no 2014. gada augusta *Silja Europa* vietā sāka kursēt maršrutā Tallina—Mariehamna—Stokholma). 2015. gadā pierakstīts Tallinas ostā.
2016. gada decembrī atgriezās maršrutā Rīga—Stokholma ar pierakstu Rīgā.

2020. gada 13. janvārī *Romantika* devās uz Nauta kuģu būvētavu Gdiņā, Polijā, lai veiktu apkopes un atjaunošanas darbus. Tam tika atjaunotas vairākas pasažieru telpas un restorāni, kā arī veikti sagatavošanās darbi augstsprieguma krasta elektrības pieslēgumam, kad kuģis būs Stokholmas ostā. Kuģis atpakaļ maršrutā atgriezās 13. februārī.

## Atsauces

## Ārējās saites

* ''Romantika'' tallink.com
Antons Jore

**Antons Jore** (; dzimis ) ir bijušais Nīderlandes futbolists, tagad futbola treneris. No 2011. līdz 2013. gadam bija Latvijas U-21 futbola izlases galvenais treneris un Latvijas Futbola federācijas sporta direktors.

2008. — 2010. gadā trenējis Olimps/RFS komandu. Spēlētāja karjera laikā spēlējis Bredas "NAC" un Vālveikas "RKC" klubos. Kā treneris strādājis Kazahstānā, Katarā un Lietuvā.

## Atsauces

## Ārējās saites

* Profils vi.nl
1639. gads

**1639**. () bija parastais gads, kas sākās sestdienā.

## Notikumi

* 18. jūnijs - tiek parakstīts Bervikas miera līgums starp Angliju un Skotiju. 
### Nezināms datums
* Dibināta Mongolijas galvaspilsēta Ulanbatora.

## Dzimuši

* 22. decembris - Žans Rasins (*Jean Racine*), franču dramaturgs (miris 1699.)

## Miruši

* 21. maijs - Tomazo Kampanella, itāļu filozofs, teologs, dzejnieks - viens no pirmajiem utopiskā sociālisma pārstāvjiem. (dzimis 1568.)
DTM

**DTM** var nozīmēt:

* Deutsche Tourenwagen Masters, Vācijas salonautomobiļu čempionāts, dibināts 2000. gadā;
* Deutsche Tourenwagen Meisterschaft, Vācijas salonautomobiļu čempionāts, dibināts 1984. un izjucis 1996. gadā;
* Dortmundes lidosta (IATA: **DTM**)
1637. gads

**1637**. () bija parastais gads, kas sākās ceturtdienā.

## Notikumi

* Ferdinands III tiek kronēts par Svētās Romas impērijas ķeizaru.

## Dzimuši

* 12. marts — Anna Haida (*Anne Hyde*), Džeimsa II pirmā sieva (mirusi 1671.)
* 7. aprīlis — Jans Svammerdams, holandiešu dabas pētnieks (miris 1680.)
* 7. decembris — Bernardo Paskvīni (*Bernardo Pasquini*), itāļu komponists (miris 1710.)
* datums nezināms — Dītrihs Bukstehūde (*Dieterich Buxtehude*), vācu komponists (miris 1707.)

## Miruši

* 15. februāris — Ferdinands II (*Ferdinand II.*), Svētās Romas impērijas ķeizars (dzimis 1578.)
* 6. augusts — Bens Džonsons (*Ben Jonson*), angļu dzejnieks, dramaturgs un drāmas teorētiķis (dzimis 1572.)
Līnuss Ūmarks

**Līnuss Ūmarks** (; dzimis ) ir profesionāls zviedru hokejists, malējais uzbrucējs. Pašlaik (2024) Ūmarks spēlē Zviedrijas hokeja līgas komandā *[[Luleå HF]]*.

## Spēlētāja karjera
Profesionāļa karjeru Ūmarks iesāka 2005.—06. gada sezonā, kad debitēja Zviedrijas Elitsērijas kluba Luleå HF sastāvā. Nākamajā sezonā komandas rindās jaunais hokejists bija nostiprinājies, klubā spēlējot līdz pat 2008.—09. gada sezonas izskaņai.

2009.—10. gada sezonā Ūmarks pievienojās Kontinentālās hokeja līgas kluba Maskavas "Dinamo" rindām, tiekot atzīts par visas līgas oktobra labāko jauno spēlētāju.

2010. gada vasarā Ūmarks pārcēlās uz Ziemeļameriku, pievienojoties Edmontonas "Oilers" rindām, savā pirmajā NHL sezonā klubā aizvadot 51 spēli, atlikušo sezonas daļu pavadot AHL kluba Oklahomsitijas "Barons" rindās. 2011.—12. gada sezonā Ūmarks "Oilers" rindās aizvadīja vien 14 spēles.

2012.—13. gada sezonu uzbrucējs aizvadīja Šveices hokeja līgas vienībā *[[EV Zug]]*, to noslēdzot kā visas līgas rezultatīvākais spēlētājs. Vasarā Ūmarks atgriezās "Oilers", noslēdzot ar klubu viena gada līgumu. 19. decembrī tika aizmainīts uz Bufalo "Sabres" rindām, taču sezonu Ūmarks noslēdza Zviedrijas hokeja līgas kluba Luleå HF sastāvā.

2014. gada aprīlī uzbrucējs noslēdza divu gadu līgumu ar KHL klubu Helsinku "Jokerit". Lai gan nākamajā sezonā Ūmarks bija komandas otrs rezultatīvākais spēlētājs, līgums ar viņu tika lauzts, un uzbrucējs pārcēlās uz Ufas "Salavat Julajev". Ufā hokejists aizvadīja nākamās piecas sezonas, četras reizes tiekot izvēlēts dalībai līgas Zvaigžņu spēlē. 2020.—2021. gada sezonā spēlēja Šveices Nacionālās līgas klubā *[[Genève-Servette HC]]*. Pēc tās atgriezās savā pirmajā klubā *Luleå HF*.

Zviedrijas hokeja izlases rindās spēlējis 2018. gada olimpisko spēļu turnīros, kā arī četros pasaules čempionātos.

## Atsauces

## Ārējās saites
Rubinšteins

**Rubinšteins** (*Rubinstein, Rubinštejn, Rubinštajn, Rubinštein*) ir ebreju uzvārds. Cilvēki ar šo uzvārdu:
* Akiba Rubinšteins, Polijas šahists (1882—1961);
* Antons Rubinšteins, Krievijas pianists, komponists un diriģents (1829—1894);
* Arturs Rubinšteins, ASV pianists (1887—1982);
* Ļevs Rubinšteins, Krievijas dzejnieks (1947—2024);
* Nikolajs Rubinšteins, Krievijas pianists (1835—1881).
Latvijas Ceļa locītavas ķirurģijas, artroskopijas un sporta ortopēdijas asociācija

**Latvijas Ceļa locītavas ķirurģijas, artroskopijas un sporta ortopēdijas asociācija** (LCASA) ir organizācija, kas apvieno profesionālos artroskopijas ķirurgus Latvijas Republikā, lai veicinātu starptautiski noteiktajiem standartiem atbilstošu artroskopijas ķirurģijas attīstību Latvijā. Asociācijas prezidents ir dr. Ēriks Ozols.

## Darbības uzdevumi
* celt artroskopijas ķirurgu profesionālo kvalifikāciju atbilstoši progresam ortopēdiskās ķirurģijas zinātnē;
* veicināt artroskopijas ķirurgu profesionālo darbību regulējošo dokumentu izstrādi sadarbībā ar “Latvijas Ceļa locītavas ķirurģijas, artroskopijas un sporta ortopēdijas asociācijas”, likumdevējvaras, izpildvaras un tiesu varas institūcijām;
* novērtēt artroskopijas ķirurgu kvalifikācijas atbilstību profesionālajiem kritērijiem;
* sekmēt jauno artroskopijas ķirurgu profesionālo izaugsmi;
* aizstāvēt artroskopijas ķirurgu profesionālo reputāciju un ekonomiskās intereses;
* veicināt informācijas apmaiņu starp profesionālajiem un topošajiem artroskopijas ķirurgiem;
* informēt sabiedrību par artroskopijas ķirurģijas attīstību un iespējām.

## Valde
LCASA valde ir ikdienas darbības, koordinācijas un statūtos noteikto īpašo pienākumu un tiesību institūcija. Valdi veido piecas amatpersonas:

# prezidents;
# divi viceprezidenti;
# sekretārs;
# kasieris.

Valdi ievēl Pilnsapulce uz diviem gadiem. 

## Biedri
Par LCASA biedru var kļūt profesionāls ķirurgs, kurš ir:

* ārsts, kurš ieguvis pilnu akadēmisko un profesionālo izglītību ķirurģijā, ortopēdijā;
* praktizē artroskopijas ķirurģijā;
* pierādījis savu kompetenci, augstus morāles un ētiskos principus;
* ieguvis ķirurga vai ortopēda profesionālo sertifikātu;
* Latvijas Medicīnas akadēmijas ortopēdijas rezidentūras rezidents, kurš uzsācis artroskopiskās ķirurģijas apguvi.

### LCASA biedru saraksts
Ēriks Ozols,
Valdis Andersons,
Uldis Krustiņš,
Pēteris Studers,
Jānis Viļums,
Vitolds Jurkevičs,
Māris Zambrāns,
Uldis Ārgalis,
Juris Krupnovs,
Mareks Mačuks,
Jānis Dobelnieks,
Modris Ciems,
Kristaps Knohenfelds,
Andrejs Peredistijs,
Aigars Vugulis,
Jānis Krustiņš,
Dmitrijs Guzenko,
Arnis Fogelis,
Sandris Petronis,
Aivars Baurovskis,
Jānis Keselis,
Andrejs Finogejevs- Elksniņš,
Kalvis Krastiņš.
Arturs Rubinšteins

**Arturs Rubinšteins** (, dzimis , miris ) bija Polijas ebreju izcelsmes amerikāņu pianists. Tiek uzskatīts par vienu no izcilākajiem 20. gadsimta pianistiem Sevišķi izcilas bija Rubinšteina Friderika Šopēna, Johannesa Brāmsa, kā arī spāņu mūzikas interpretācijas.

## Dzīvesgājums
Dzimis 1887. gadā Lodzā kā astotais bērns ebreju uzņēmēja ģimenē. Jau agrā bērnībā parādījās Rubinšteina dotības klavierspēlē. Mācījās Varšavā un Berlīnē. 1900. gadā (13 gadu vecumā) debitēja ar Berlīnes filharmoniķiem. 1904. gadā pārcēlās uz Parīzi, kur iepazīnās ar Morisu Ravēlu, Polu Dikā un Žaku Tibo, kā arī sadraudzējās ar Karolu Šimanovski. 1906. gadā uzstājās ASV Karnegī zālē. Vēlāk devās koncertceļojumos pa visu pasauli.

Pirmā pasaules kara laikā uzturējās Londonā, bieži koncertējot ar vijolnieku Ežēnu Izajī. 1916. un 1917. gadā devās pirmajos koncertceļojumos uz Spāniju un Latīņameriku un iecienīja tādu komponistu kā Enrikes Granadosa, Isāka Albenisa, Manuela de Faljas un Eitora Villas-Lobosa mūziku. Pirmā pasaules kara gadi atsvešināja Rubinšteinu no Vācijas un kopš 1914. gada viņš šeit vairs nekad neuzstājās.

Otrā pasaules kara laikā tika izlaupīta Rubinšteina māja Parīzē un viņa darbība koncentrējās ASV. 1946. gadā kļuva par ASV pilsoni. 1970. gadā sāka pasliktināties Rubinšteina redze, un 1976. gadā viņš uzstājās pēdējā koncertā, kas notika Vigmoras zālē Londonā. Miris 1982. gadā Šveicē. Pēc viņa vēlēšanās urnu ar Rubinšteina pelniem apglabāja Jeruzalemē.

## Atsauces

## Ārējās saites
Slimību, sindromu, testu un muskuloskeletālu bojājumu eponīmiskā vārdnīca

thumb|200px
**Slimību, sindromu, testu un muskuloskeletālu bojājumu eponīmiskā vārdnīca** ir medicīnas rokasgrāmata. Autori Andrejs Peredistijs un Laimonis Ejubs. Izdevējs „Nacionālais apgāds”, 2006. gads.
 
Sindromu un simptomu eponīmu krājums ir izziņas materiāls, kā arī sniedz informāciju par daudzām, tai skaitā retām, ortopēdijas patoloģijām. Grāmatā arī iekļautas vēsturiskas atziņas un informācija par ievērojamu mediķu sasniegumiem traumatoloģijā un ortopēdijā.

Šī ir pirmā publikācija latviešu valodā, kurā apkopoti šāda veida ortopēdijas simptomi un sindromi.

## Atsauces
Progress M-02M

**Progress M-02M** (*Прогресс М-02М*) bija Krievijas automātisks kravas kosmosa kuģis kravu nogādāšanai uz Starptautisko kosmosa staciju (SKS). Šis bija otrais modernizētais transportkuģis, kura uzstādītas datorizētas vadības sistēmas. Ar to tika turpināti sistēmu izmēģinājumi, kas aizsākās ar kuģi Progress M-01M 2008. gadā (tad SKS tuvošanās laikā radās problēmas).

## Krava
Kopējā kravas masa starta brīdī bija 2259 kg. Tajā ietilpa degviela pašam kuģim (880 kg) un stacijas dzinējsistēmai (870 kg), skābeklis (51 kg). Kravas telpā (pavisam 1338 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces. Tajā atradās modernizētais skafandrs iziešanai kosmosā *Orlan MK* (pirms tam divi tādi jau ir nogādāti uz SKS). Bez tam 466 kg bija materiāli ASV segmentam.

## Lidojuma gaita
Palaišana notika no Baikonuras kosmodroma  18:37:09 UTC ar nesējraķeti Sojuz-U.

Saslēgšanās ar SKS notika  19:24 UTC, transportkuģim automātiskajā režīmā pieslēdzoties pie Pirs moduļa.

*Progress M-02M* no stacijas atvienojās  18:29:43 UTC. Autonomajā lidojumā tika turpināti modernizētā kuģa sistēmu izmēģinājumi reālā lidojumā. 12. jūlijā notika transportkuģa pietuvošanās pie Zvezda moduļa jaunā pieslēgšanās porta, lai pārbaudītu tā sistēmu darbību. 17:04 UTC *Progress* pietuvojās saslēgšanās mezglam 17 metru attālumā, pēc tam to novirzīja atpakaļ. Mehāniskais kontakts nebija paredzēts; visas darbības notika automātiskā režīmā. Kā atzīmēja Lidojuma vadības centra darbinieki, operācija notika pēc plāna, un nekādas anomālijas netika novērotas.

 notika *Progress M-02M* novadīšana no orbītas. Dzinējs bremzēšanai tika iedarbināts 15:43:00 UTC. Kuģa nesadegušās daļas iekrita Klusā okeāna dienvidu daļā aptuveni 16:28 UTC.

## Atsauces

## Ārējās saites

* Progress M-02M lapa SKS Lidojumu vadības centrā
Air Force One

thumb|right|200px|Air Force One
thumb|ASV prezidenta darba kabinets uz viņa gaisa kuģa Air Force One

**Air Force One** () ir Amerikas Savienoto Valstu gaisa satiksmes izsaukuma signāls, kurš nozīmē to, ka lidaparātā atrodas Amerikas Savienoto Valstu armijas virspavēlnieks - Amerikas Savienoto Valstu prezidents. Oficiāli signāls *Air Force One* darbojas ASV teritorijā.

Kopš 1990. gada prezidenta flote sastāv no divām īpaši konfigurētām, īpaši pielāgotām Boeing 747-200B sērijas lidmašīnām. Lai arī šie abi gaisa kuģi tiek dēvēti *Air Force One*, signāls *Air Force One* tiek lietots tikai tad, ja uz to borta atrodas ASV prezidents. Turklāt signāls Air Force One tiek izmantots jebkurai gaisa spēku lidmašīnai, kurā atrodas prezidents.
## Literatūra
*
* 
* 
* 
* 
## Ārējās saites
* Air Force Fact Sheet, VC-25 - AIR FORCE ONE 
* Air Force One page on White House site
George

**George** var būt:
* Elena George (*Elena Gheorghe*), rumāņu dziedātāja (dzimusi 1985.)

## Skatīt arī
* Džordžs
* Georgs
Galviņš

**Galviņš** (sieviešu dzimtē Galviņa) ir latviešu cilmes uzvārds,. Cilvēki ar šo uzvārdu:

* Aivars Galviņš (1953―2005) ― latviešu bērnu filmu kino aktieris un uzņēmējs;
* Guntis Galviņš (1986) — latviešu hokejists;
* Pēteris Galviņš — latviešu aktieris.
Sermuļu virsdzimta

**Sermuļu virsdzimta** (*Musteloidea*) ir viena no suņveidīgo apakškārtas (*Caniformia*) plēsēju virsdzimtām, kas apvieno 4 dzimtas.

Sermuļu virsdzimtas dzīvniekus apvieno galvaskausa forma un zobu veids. Sermuļu virsdzimtas dzīvnieku liela daļa ir drukna, kustībās nedaudz lempīga un lēna, lai gan citi ir slaidi, veikli un kustīgi plēsēji, tomēr tiem visiem ir raksturīgas proporcionāli īsas kājas. Sermuļu virsdzimta un lāču dzimtas dzīvniekiem ir bija kopējs priekštecis, kas dzīvoja Ziemeļamerikā vēlīnajā eocēnā. Eiropas teritorijā senākie sermuļu virsdzimtas dzīvnieki parādījās agrīnajā oligocēnā.

## Sistemātika
* **Sermuļu virsdzimta** (*Musteloidea*) 
** Jenotu dzimta (*Procyonidae*)
** Mazo pandu dzimta (*Ailuridae*)
** Sermuļu dzimta (*Mustelidae*)
** Skunksu dzimta (*Mephitidae*)

## Galerija

Image:Taxidea taxus 2.jpg|Sermuļu dzimta
Image:Procyon lotor 2.jpg|Jenotu dzimta
Image:RedPanda.jpg|Mazo pandu dzimta
Image:Spilogale gracilis.jpg|Skunksu dzimta


## Atsauces

## Ārējās saites
* Photos Musteloidea
* Superfamily Musteloidea 
* Evidence from Nuclear DNA Sequences Sheds Light on the Phylogenetic Relationships of Pinnipedia: Single Origin with Affinity to Musteloidea(Animal Diversity and Evolution)
Baško

**Baško** () ir poļu cilmes uzvārds. Cilvēki ar šo uzvārdu:

* Jāzeps Baško (1889—1946) — latviešu virsnieks;
*Gunta Baško (1980) — latviešu basketboliste;
* Pēteris Baško (1901—1969) — latviešu pedagogs un žurnālists.
Voldemārs Āziņš

**Voldemārs Āziņš** ( — ) bija Krievijas pilsoņu kara dalībnieks, Sarkanās armijas divīzijas komandieris. Par varonību tika apbalvots ar Sarkanā Karoga ordeni.

## Biogrāfija

Dzimis netālu no Polockas amatnieku ģimenē. Mācījies sākotnēji Polockā, bet vēlāk Rīgā. Pēc tam strādājis Zasulauka manufaktūrā. 1916. gadā tika mobilizēts Krievijas impērijas armijā. Piedalījies Pirmajā pasaules karā.

1918. gadā Vjatkā iestājies Komunistiskajā partijā, tad arī brīvprātīgi iestājies Sarkanajā armijā. Tur no vietējiem latviešiem, kā arī bēgļiem izveidoja sākumā rotu, bet vēlāk bataljonu. Tika nozīmēts par bataljona komandieri Urālu pulkā. 2. armijas sastāvā pulks cīnījās Kazaņas virzienā. Pēc pirmajām kaujām viņš tika nozīmēts par Arksas grupas komandieri. Kopā ar 5. armijas daļām 1918. gada 10. septembrī tā ieņēma Kazaņu.

Pēc tam iecelts par 2. apvienotās divīzijas komandieri. Cīņās par Iževsku izrādīja personīgo varonību pats vadot savus karavīrus kaujas laukā. Par to apbalvots ar Sarkanā Karoga ordeni. 1918. gadā viņa divīzijai tika piešķirts 28. kārtas numurs un tā tika iekļauta 2. armijas sastāvā. Kopš 1919. gada sākuma viņš ar savu divīziju atradās Austrumu frontē pret Kolčaka spēkiem. Sākotnēji pretinieku pusē bija pārspēks, tomēr jau maijā sākās uzbrukums, kurā galveno triecienu deva Āziņa komandētā 28. divīzija. Šī uzbrukuma rezultātā tika ieņemta Sarapula, kā arī citas pilsēta. 1919. gada jūlijā viņa komandētā divīzija kopā ar 2. armijas vienībām ieņēma Jekaterinburgu.

Pēc tam 2. armija tika pārsviesta pret Deņikina spēkiem. 28. divīzija cīnījās Caricinas virzienā. 1920. gada 17. februārī Āziņš kopā ar komisāru un izlūku grupu devās kaujas lauka rekognoscēšanā. Ceļā viņi sastapās ar pretinieku kazaku vienību. Āziņš krita gūstā un vēlāk tika nogalināts pie Tihoreckas.

Āziņa vārdā nosaukta dzelzceļa stacija un pēc tam arī ciems Azino () Zavjalovas rajonā Udmurtijā.

## Ārējās saites
* Biogrāfija 
* Raksts par V. Āziņu 
* Raksts par V. Āziņu, 1. daļa 
* Raksts par V. Āziņu, 2. daļa 
* Raksts par V. Āziņu, 3. daļa
Jakobs Delagardijs

Grāfs **Jakobs Delagardijs** vai **Jakobs Delagardi** (vai arī **Jakobs de la Gardijs**, , , Rēvele — , Stokholma) bija Zviedrijas militārais un valsts darbinieks, feldmaršals (1620). Zviedru Vidzemes ģenerālgubernators (1621–1628).

## Dzīvesgājums
Dzimis 1583. gadā Tallinā franču cilmes Zviedrijas Livonijas kara karaspēka pavēlnieka, Zviedru Igaunijas un Ingrijas vietvalža Pontusa Delagardija un viņa sievas Sofijas, dzimušas Jillenjelmas (*Gyllenhielm*), ģimenē. Viņa māte mira dzemdībās, bet tēvs noslīka Narvas upē 1585. gadā. Bērnību pavadīja pie savas vecāsmātes Veksi muižā (*Växiö, Vääksy*) netālu no mūsdienu Tamperes.

Polijas — Zviedrijas kara laikā 1600. — 1601. gadā komandēja Vidzemes pulku, 1601. — 1606. gadā bija poļu gūstā. Pēc atbrīvošanas dienēja Holandes vietvalža Nasavas Morica karaspēkā. 
Krievijas juku laikos 1608. — 1613. gadā Kārļa IX uzdevumā vadīja Zviedrijas karaspēka iebrukumu Krievijā, kur cīnījās cara Vasilija Šuiska atbalstītāju pusē pret Polijas-Lietuvas kopvalsts karaspēku. 1610. gada martā viņu kā atbrīvotāju sagaidīja Maskavā, bet jūlijā viņš cieta sakāvi Klušinas kaujā pie Smoļenskas.
Ingrijas kara laikā zviedri Delagardija vadībā 1611. gada jūlijā ieņēma Novgorodas kremli un uz neilgu laiku atjaunoja Novgorodas lielkņazisti Zviedrijas protektorātā, bet 1615. gadā nespēja ieņemt Pleskavas kremli. Karš noslēdzās 1617. gada martā ar Stolbovas miera līgumu, ko Zviedrijas karaļa vārdā parakstīja Delagardijs.

Kopš 1621. gada Delagardiju iecēla par Zviedru Vidzemes ģenerālgubernatoru (1621–1628) un viņa vadībā zviedri 1625. gadā iekaroja Tērbatas cietoksni. 
Pēc Gustava II Ādolfa nāves viņš bija nepilgadīgās karalienes Kristīnes reģentu padomes loceklis (1632–1644).

Miris 1652. gada 12. augustā Stokholmā, viņa atraitne Ebba Brahe viņa vārdā nosauca savos īpašumos dibināto Jakobštates () pilsētu.

## Ārējās saites
Andrejs Aršavins

**Andrejs Aršavins** (; dzimis ) ir krievu bijušais futbola uzbrucējs, kurš savulaik spēlēja Anglijas Premjerlīgas klubā Londonas "Arsenal" un Krievijas izlasē.

2006. gada Krievijas gada labākais futbolists ir daudzpusējs uzbrūkošais pussargs, kurš arī var spēlēt kā atvilktais un malējais uzbrucējs. Viņš ieguva starptautisku uzmanību ar savu sniegumu 2008. gada Eiropas čempionātā, kas norisinājās Austrijā un Šveicē. Aršavins kopš 2002. gada Krievijas izlases labā ir guvis 43 vārtus.

## Sasnegumi
**Zenit**

* Krievijas Premjerlīga: 2007, 2011–12, 2014–15
* Krievijas Līgas kauss: 2003
* Krievijas Superkauss: 2008
* UEFA kauss: 2007–08
* UEFA Superkauss: 2008

**Kairat**

* Kazahstānas kauss: 2017, 2018
* Kazahstānas Superkauss: 2017

## Atsauces

## Ārējās saites
2009. gada Latvijas pašvaldību vēlēšanas

**2009. gada Latvijas pašvaldību vēlēšanas** notika  kopā ar 7. Eiropas Parlamenta vēlēšanām. Domes tika ievēlētas 118 pašvaldībās — 9 republikas pilsētās un 109 novados. Pirmoreiz pašvaldību vēlēšanas notika pēc jaunā Latvijas administratīvā iedalījuma, kas stājās spēkā pēc vēlēšanām . Vēlēšanas organizē Centrālā vēlēšanu komisija.

Pašvaldību vēlēšanām bija pieteikušies 737 kandidātu saraksti, kuros pieteikti 11 196 kandidāti. Visvairāk kandidātu saraksti bija pieteikti Rēzeknē un Ķekavas novadā (katrā pa 17), bet visvairāk kandidātu bija Rīgā (778). Lielākā pašvaldība, kurā tiks ievēlēti deputāti, ir Rīga, kuras domē ir vieta 60 mandātiem. 

Kandidātu sarakstus varēja iesniegt no 2009. gada  līdz . Mālpils un Naukšēnu novadu domju vēlēšanām šajā laikā pieteicās vienīgi pa 1 kandidātu sarakstam, tādēļ Centrālā vēlēšanu komisija abiem novadiem kandidātu sarakstu iesniegšanas termiņu pagarināja līdz . Mālpils novada domes vēlēšanām pieteicās vēl viens kandidātu saraksts, savukārt Naukšēnu novads palika vienīgais, uz kura domi kandidēja tikai viens saraksts.

Vēlēšanās no 1 490 923 balsstiesīgajiem pilsoņiem piedalījās 801 348 vēlētāji jeb 53,75% no visiem balsstiesīgajiem. Vēlēšanas notika 950 vēlēšanu iecirkņos, novadu un pilsētu domēs kopā tika ievēlēti 1 765 deputāti.

## Atsauces

## Ārējās saites
* Pašvaldību vēlēšanu rezultāti 
* Balsotāju akvitivāte
* Biedrības "Delna" datubāze par kandidātiem
2009. gada Rīgas domes vēlēšanas

**[[2009. gads|2009]]. gada [[Rīga]]s [[Rīgas dome|domes]] vēlēšanas** notika  2009. gada Latvijas pašvaldību vēlēšanās. Vēlēšanās Rīgas domē tika ievēlēti 60 deputāti, tādējādi tā ir lielākā Latvijā. Vēlēšanās piedalījās 16 kandidātu saraksti, kas veidoti no 778 kandidātiem. Rīgā vēlēšanas notika 158 iecirkņos.

Vēlēšanās visvairāk balsu ieguva Saskaņas Centrs (34,29%), bet kopā pilsētas domē iekļuva 4 saraksti. Rīgas domes vēlēšanās piedalījās 242 358 vēlētāji jeb 58,9% no balsstiesīgajiem. No vēlēšanu aploksnēm derīgas bija 241 634, bet savu balsi par kādu no sarakstiem atdeva 238 142 vēlētāji.

## Kandidātu saraksti

## Ievēlētie deputāti

## Atsauces

## Ārējās saites
* Kandidātu saraksti
* Vēlēšanu rezultāti
* Balsotāju aktivitāte
2009. gada Jūrmalas domes vēlēšanas

**[[2009. gads|2009]]. gada [[Jūrmala]]s domes vēlēšanas** notika  2009. gada Latvijas pašvaldību vēlēšanās . Vēlēšanās Jūrmalas domē tika ievēlēti 15 deputāti. Vēlēšanās piedalījās 14 kandidātu saraksti, kas veidoti no 225 kandidātiem. Jūrmalā vēlēšanas notika 17 iecirkņos.

Vēlēšanās visvairāk balsu ieguva Jūrmala - mūsu mājas (18,15%), bet kopā pilsētas domē iekļuva 10 saraksti. Jūrmalas domes vēlēšanās piedalījās 20 053 vēlētāji jeb 58,26% no balsstiesīgajiem. No vēlēšanu aploksnēm derīgas bija 19 992, bet savu balsi par kādu no sarakstiem atdeva 19 557 vēlētāji.

## Kandidātu saraksti

## Ievēlētie deputāti

## Atsauces

## Ārējās saites
* Kandidātu saraksti 
* Vēlēšanu rezultāti 
* Balsotāju aktivitāte
Surtees

**Surtees Racing Organisation** bija Formula 1 autosacīkšu komanda, kura piedalījās šajā čempionātā no . līdz . gadam. Surtees piedalījās arī Formula 2, Formula 5000 un Can-Am čempionātos.

## Vēsture
Komandu izveidoja Džons Sertīss, . gada F1 čempions un trīskārtējs 500cc motociklu klases pasaules čempions. Tā no 1966. gada piedalījās Can-Am čempionātā. 1969. gadā Surtees sāka piedalīties arī Formula 5000. Pēc panākumiem F5000 Surtees sāka piedalīties arī Formula 1. Pirmajās sacīkstēs tika izmantotas McLaren šasijas. Tikai  komanda izmantoja divas formulas, no kurām vienu vadīja Sertīss, bet otru - Dereks Bells. Nākamajā sezonā komandā brauca seši dažādi piloti. Kopumā tika gūti astoņi punkti.

Pirmo pjedestālu komanda izcīnīja . gada . Maiks Heilvuds ieguva 2. vietu. Tajā sezonā komanda guva 18 punktus un 5. vietu konstruktoru kausā. . gadā komandas piloti bieži izstājās. Punktus guva vienīgi Karlušs Pase, kas vienreiz finišēja 4. vietā un vienreiz bija trešais. Nākamajā sezonā komandai bija grūtības kvalificēties sacīkstēm, jo īpaši otrajā sezonas daļā. Tika gūti tikai trīs punkti, kurus atkal ieguva Pase. Sezonas vidū Pase pārcēlās uz Brabham. . gadā komanda neguva ne punkta, bet . gadā Alans Džonss sakrāja 7 punktus. Pēdējās divās sezonās punktus ieguva vienīgi Vitorio Brambilla.

Par spīti tam, ka bija sagatavota formula 1979. gadam, finanšu trūkuma dēļ komandas darbība tika pārtraukta.

## Ārējās saites
* Surtees Racing Organization profils f1db.com
Čaks Šuldiners

**Čārlzs Maikls "Čaks" Šuldiners** (*Charles Michael "Chuck" Schuldiner*;  — ) bija ASV dziedātājs, dziesmu autors un ģitārists. Visvairāk viņš ir zināms ar savu sniegumu grupā Death, kuru Šuldiners dibināja 1983. gadā.

Šī iemesla dēļ Šuldiners bieži tiek uzskatīts par klasiskā nāves metāla žanra aizsācēju, un viņš ir kļuvis par vienu no smagā metāla ikonām.

## Biogrāfija

Čaks Šuldiners dzimis 1967. gada 13. maijā Longailendā, Ņujorkā, ebreju izcelsmes tēva un austriešu izcelsmes mātes, skolotāju ģimenē. 1968. gadā ģimene pārceļas uz Floridu un tur arī paiet visa turpmākā Šuldinera dzīve.

Ar ģitārspēli sācis nodarboties 9 gadu vecumā. Jaunībā Čaka Šuldinera mīļākie mūziķi bija Iron Maiden, Kiss un Billy Idol.

Miris 2001. gada 13. decembrī pēc ilgstošas cīņas ar vēzi.

## Muzikālā karjera

1983.gadā Šuldiners izveido grupu Death, ar kuru vēlāk tiek gūti spoži panākumi. Grupa pārdzīvo daudzas sastāva izmaiņas. Sava progresīvā ģitārspēles stila dēļ Šuldiners metāla mūzikas kopienā iemanto perfekcionista reputāciju. Piedalījies, kā ģitārists, arī daudzos citos smagās mūzikas projektos. Par grupas Death visslavenāko albumu tiek uzskatīts 1991. gadā izdotais *Human*. Arī nākamais albums 1993. gadā izdotais *Individual Thought Patterns* kļūst ļoti populārs.

Čaka Šuldinera un grupas Death darbība vienmēr ir bijusi izaicinoša. Nereti viņam pārmesta sātanisma propaganda. Šuldiners gan to regulāri noliedza, apgalvojot, ka nepieder ne pie vienas konfesijas un ka viņa mūzikai nav nekāda sakara ar reliģiju. Vēlākajos grupas Death albumos arī vairs nav sastopama sātaniskā simbolika, kas bija redzama agrīno albumu noformējumā.

1999. gadā mūziķis izbeidz grupas Death darbību un nodibina jaunu grupu Control Denied, ar kuru tiek izdots viens albums.

## Diskogrāfija
;Death
* 1987: Scream Bloody Gore
* 1988: Leprosy
* 1990: Spiritual Healing
* 1991: Human
* 1993: Individual Thought Patterns
* 1995: Symbolic
* 1998: The Sound of Perseverance

;Control Denied
* 1999: The Fragile Art of Existence
* 2010: When Man and Machine Collide
Dienvidbuga

**Dienvidbuga** () ir upe Ukrainā. Sākas Podolijā ziemeļrietumos no Hmeļnickas, ietek Melnās jūras Dņepras-Bugas limānā. Dienvidbuga ir piektā lielākā Ukrainas upe un lielākā upe, kas tek tikai Ukrainas teritorijā. Tek lielākoties pa mežastepju un stepju apgabaliem. Dienvidbuga ir slavena ar krācēm, jo upes tecējumā virspusē iznāk Ukrainas kristāliskais vairogs.

Lielākās pietekas: Vovka, Riva, Savraņa, Zgara, Kodima, Hirskijtikiča, Hnilijjalaneca, Čičikļija (labās), Bužoka, Sinica, Soba, Siņuha, Mertvovoda, Inhula (kreisās).

Lielākās apdzīvotās vietas krastos: Hmeļnicka, Vinnica, Mikolajiva.

## Ārējās saites
Praulienas pauguraine

**Praulienas pauguraine** ir pauguru grēda, kas atrodas Aronas paugurlīdzenuma galējā austrumu daļā Madonas novada Praulienas, Lazdonas, Mārcienas un Ļaudonas pagastos. Pauguraine ir izstiepta ziemeļaustrumu — dienvidrietumu virzienā gar Vidzemes augstieni. Pauguru maksimālais absolūtais augstums ir 144,3 metri. Kvartāra nogulumu biezums ir aptuveni 40–80 metri. Dūku—Svētes un Vadzola ieplaka norobežo to no Madonas — Trepes vaļņa.

## Atsauces
Madonas — Trepes valnis

**Madonas—Trepes valnis** ir izliekta iegarenu paugurgrēdu josla. Tā atrodas Aronas paugurlīdzenumā, uz kopēja vaļņveidīga pacēluma starp Madonu un Neretas lejteci, robežjoslā starp Praulienas un Mārcienas pauguraini. Augstākā virsotne posmā starp Labonas ezeru un Aiviekstes ieleju ir Krāku kalns (166,4 m vjl.), puskilometru uz rietumiem no Dreimaņu (Svētes) ezera. Visa vaļņa augstākā virsotne ir Vadzoles kalns (175 m vjl.), kurš atrodas 4 km uz Z—ZA no Krustkalnu dabas rezervāta. Ieleja, kas atrodas austrumos no vaļņa starp Dreimaņu un Plencīšu ezeru, atrodas apmēram 95—99 m vlj., bet tuvumā esošo pauguru virsotnes atrodas 130—135 m vjl., tātad tie ir apmēram 40 m augsti un vietām diezgan stāvi.
Stenlijs Metjūss

**Sers Stenlijs Metjūss** (;  — ) bija angļu futbolists. Bieži uzskatīts par vienu no Anglijas futbola labākajiem futbolistiem, viņš ir vienīgais spēlētājs, kas ir ticis iecelts bruņinieku kārtā, kamēr vēl spēlējis, kā arī pirmais Zelta bumbas ieguvējs un pirmais FWA gada labākais futbolists. Viņa iesaukas bija *dribla burvis* () un *triku meistars* (). Būdams veģetārietis un atturībnieks, viņš uzturēja savu fizisko formu pietiekami, lai varētu spēlēt augstākajā līmenī līdz 50 gadu vecumam, vecākais spēlētājs, kurš jebkad ir spēlējis Anglijas augstākajā futbola divīzijā, un nospēlējis savu pēdējo oficiālo spēli 1970. gadā, 55 gadu vecumā, spēlējot Paulas "Hiberinas" Maltā, kuru viņš arī trenēja. Metjūss bija arī starp pirmajiem spēlētajiem, ko uzņēma Anglijas futbola slavas zālē 2002. gadā, lai godinātu viņa ieguldījumu Anglijas futbolā.

## Sasniegumi
**Blackpool**

* FA kauss: 1953

**Individuālie sasniegumi**

* FWA gada labākais futbolists: 1948, 1963
* Zelta bumba: 1956

## Atsauces

## Ārējās saites
2009. gada Jēkabpils domes vēlēšanas

**[[2009. gads|2009]]. gada [[Jēkabpils]] domes vēlēšanas** notika  2009. gada Latvijas pašvaldību vēlēšanās . Vēlēšanās Jēkabpils domē tika ievēlēti 13 deputāti. Vēlēšanās piedalījās 11 kandidātu saraksti, kas veidoti no 163 kandidātiem. Jēkabpilī vēlēšanas notika 9 iecirkņos.

Vēlēšanās visvairāk balsu ieguva LPP/LC (25,57%), bet kopā pilsētas domē iekļuva 7 saraksti. Jēkabpils domes vēlēšanās piedalījās 9 370 vēlētāji jeb 52,38% no balsstiesīgajiem. No vēlēšanu aploksnēm derīgas bija 9 353, bet savu balsi par kādu no sarakstiem atdeva 9 156 vēlētāji.

## Kandidātu saraksti

## Ievēlētie deputāti

## Atsauces

## Ārējās saites
* Kandidātu saraksti 
* Vēlēšanu rezultāti 
* Balsotāju aktivitāte
Motosports

**Motosports** ir sporta paveidu grupa, kas galvenokārt ietver motorizētus divriteņu transportlīdzekļus. Motosporta atbildīgā federācija ir Starptautiskā motociklu federācija (FIM). Motosports ir viens no motoru sporta veidiem.
2009. gada Jelgavas domes vēlēšanas

**[[2009. gads|2009]]. gada [[Jelgava]]s domes vēlēšanas** notika  2009. gada Latvijas pašvaldību vēlēšanās . Vēlēšanās Jelgavas domē tika ievēlēti 15 deputāti. Vēlēšanās piedalījās 11 kandidātu saraksti, kas veidoti no 159 kandidātiem. Jelgavā vēlēšanas notika 15 iecirkņos.

Vēlēšanās visvairāk balsu ieguva Zaļo un Zemnieku savienība (26,54%), bet kopā pilsētas domē iekļuva 6 saraksti. Jelgavas domes vēlēšanās piedalījās 21 070 vēlētāji jeb 51,88% no balsstiesīgajiem. No vēlēšanu aploksnēm derīgas bija 20 970, bet savu balsi par kādu no sarakstiem atdeva 20 568 vēlētāji.

## Kandidātu saraksti

## Ievēlētie deputāti

## Atsauces

## Ārējās saites
* Kandidātu saraksti 
* Vēlēšanu rezultāti 
* Balsotāju aktivitāte
Brabham

**Motor Racing Developments Ltd.**, zināma kā **Brabham**, bija autosacīkšu komanda. To 1960. gadā dibināja Džeks Brebems un Rons Tauranaks. Formula 1 čempionātā tā piedalījās no . līdz . gadam, izcīnot divus konstruktoru kausus un četrus pasaules čempiona titulus. Džeka Brebema . gada tituls joprojām ir vienīgā reize, kad pilots izcīnīja titulu sev piederošā komandā.

1960. gados Brabham bija lielākais atklāto riteņu spēkratu ražotājs pasaulē. Līdz 1970. gadam tika saražotas 500 mašīnas. 1970. un 1980. gados komanda ieviesa tādus jauninājumus kā strīdīgā, bet veiksmīgā "ventilatormašīna", degvielas uzpilde sacīkstes laikā, karbona bremzes un hidropneimatiskā balstiekārta. . gada Nelsona Pikē čempiona tituls padarīja Brabham par pirmo komandu, kuras pilots ir kļuvis par čempionu ar formulu, kura lieto turbopūtes dzinēju.

Britu biznesmenis Bērnijs Eklstons bija komandas īpašnieks lielāko 1970. un 1980. gadu daļu. Vēlāk viņš kļuva par Formula One Management direktoru un ir atbildīgs par Formula 1 čempionāta komerclietām. 1988. gadā viņš pārdeva komandu kādai Japānas firmai. . gadā komanda tika atzīta par maksātnespējīgu un beidza pastāvēt. Šo lietu izmeklēja arī Lielbritānijas nopietno krāpšanu birojs.
2009. gada Liepājas domes vēlēšanas

**[[2009. gads|2009]]. gada [[Liepāja]]s domes vēlēšanas** notika  2009. gada Latvijas pašvaldību vēlēšanās . Vēlēšanās Liepājas domē tika ievēlēti 15 deputāti. Vēlēšanās piedalījās 11 kandidātu saraksti, kas veidoti no 184 kandidātiem. Liepājā vēlēšanas notika 21 iecirknī.

Vēlēšanās visvairāk balsu ieguva Liepājas partija (35,14%), bet kopā pilsētas domē iekļuva 8 saraksti. Liepājas domes vēlēšanās piedalījās 25 232 vēlētāji jeb 53,1% no balsstiesīgajiem. No vēlēšanu aploksnēm derīgas bija 25 136, bet savu balsi par kādu no sarakstiem atdeva 24 688 vēlētāji.

## Kandidātu saraksti

## Ievēlētie deputāti

## Atsauces

## Ārējās saites
* Kandidātu saraksti 
* Vēlēšanu rezultāti 
* Balsotāju aktivitāte
2009. gada Ventspils domes vēlēšanas

**[[2009. gads|2009]]. gada [[Ventspils]] domes vēlēšanas** notika  2009. gada Latvijas pašvaldību vēlēšanās . Vēlēšanās Ventspils domē tika ievēlēti 13 deputāti. Vēlēšanās piedalījās 9 kandidātu saraksti, kas veidoti no 95 kandidātiem. Ventspilī vēlēšanas notika 13 iecirkņos.

Vēlēšanās visvairāk balsu ieguva Latvijai un Ventspilij (59,96%), bet kopā pilsētas domē iekļuva 3 saraksti. Ventspils domes vēlēšanās piedalījās 12 861 vēlētājs jeb 50,48% no balsstiesīgajiem. No vēlēšanu aploksnēm derīgas bija 12 817, bet savu balsi par kādu no sarakstiem atdeva 12 516 vēlētāji.

## Kandidātu saraksti

## Ievēlētie deputāti

## Atsauces

## Ārējās saites
* Kandidātu saraksti
* Vēlēšanu rezultāti
* Balsotāju aktivitāte
2009. gada Rēzeknes domes vēlēšanas

**[[2009. gads|2009]]. gada [[Rēzekne]]s Domes vēlēšanas** notika  2009. gada Latvijas pašvaldību vēlēšanās . Vēlēšanās Rēzeknes domē tika ievēlēti 13 deputāti. Vēlēšanās piedalījās 17 kandidātu saraksti, kas veidoti no 238 kandidātiem. Kandidātu sarakstu skaita ziņā Rēzekne kopā ar Ķekavas novadu dalīja 1. vietu visā Latvijā. Rēzeknē vēlēšanas notika 13 iecirkņos.

Vēlēšanās visvairāk balsu ieguva Saskaņas centrs (43,51%), bet kopā pilsētas domē iekļuva 4 saraksti. Rēzeknes Domes vēlēšanās piedalījās 14 162 vēlētāji jeb 53,85% no balsstiesīgajiem. No vēlēšanu aploksnēm derīgas bija 14 093, bet savu balsi par kādu no sarakstiem atdeva 13 824 vēlētāji.

## Kandidātu saraksti

## Ievēlētie deputāti

## Atsauces

## Ārējās saites
* Kandidātu saraksti
* Vēlēšanu rezultāti
* Balsotāju aktivitāte
Vainšteins

**Vainšteins** (, no *Wein* — 'vīns' un *Stein* — 'akmens'; sieviešu dzimtē **Vainšteina**) ir vācu cilmes uzvārds. Cilvēki ar šo uzvārdu:
* Raimonds Vainšteins (*Raymond Weinstein*; 1941) — Amerikas Savienoto Valstu šahists;
* Romāns Vainšteins (1973) — Latvijas riteņbraucējs.

## Skatīt arī
*Vainstīns
695. gads

## Notikumi

* Hildeberts III kļūst par franku karali (valda līdz 711. gadam). 

## Dzimuši

* 31. decembris - Muhameds ibn Kasims, arābu karavadonis, iekarojis zemes līdz pat Indas upei. (miris 715.)

## Miruši

* brāļi Ēvaldi, īru misionāri, kas sludināja sakšiem Ziemeļreinas-Vestfālenes teritorijā. Gāja bojā mocekļu nāvē.
Dereks Vorviks

**Dereks Stenlijs Artūrs Vorviks** (; dzimis , Olsfordā, Apvienotajā Karalistē) ir Lielbritānijas sacīkšu pilots. Viņš ir zināms kā Formula 1, Lemānas 24 stundu sacīkšu un Pasaules sporta auto čempionāta braucējs.

## Karjera
### Sākums
Savu braukšanas karjeru Vorviks uzsāka kā salonautomobiļu braucējs. 1971. gadā viņš uzvarēja Anglijas Superstox čempionātā, bet divus gadus vēlāk - pasaules čempionātā. Arī viņa jaunākais brālis Pols guva panākumus Superstox čempionātos un vēlāk arī Formula 3000, tomēr gāja bojā 1991. gadā. 1978. gadā Dereks uzvarēja Lielbritānijas F3 čempionātā.

### Formula 1
. gadā Vorviks uzsāka savu Formula 1 karjeru, pārstāvot Toleman komandu. Vorvikam tikai vienreiz izdevās kvalificēties sacīkstei - tā bija sezonu noslēdzošā  izcīņa. Otrajā sezonā Vorviks biežāk kvalificējās, bet trešajā jau izcīnīja 9 punktus un ieņēma 14. vietu kopvērtējumā. Labais sniegums deva anglim iespēju pārcelties uz Renault komandu, kuru pameta Alēns Prosts. Jau savā pirmajā sacīkstē, , Vorviks kādu laiku bija vadībā, tomēr izstājās balstiekārtas defekta dēļ. Nākamajās divās sacīkstēs viņš kāpa uz pjedestāla, tad guva punktus un pēc tam piecas sacīkstes pēc kārtas izstājās. Biežās izstāšanās neļāva britam pacelties augstāk par 7. vietu kopvērtējumā.

[200px|thumb|left|Vorviks [1984. gadā]]
. gadā Vorviks atteicās no iespējas braukt Williams komandā. Viņam piedāvāto vietu ieguva Naidžels Mensels, kurš tajā sezonā divreiz uzvarēja, savukārt Vorviks guva vien piecus punktus. Renault bija tik vāji, ka nolēma pamest F1 pēc sezonas beigām. Gan tas, gan arī Airtona Sennas paziņojums, ka viņš nevēlas redzēt Vorviku Lotus komandā, padarīja britu par bezdarbnieku pirmajās piecās sacīkstēs. Pēc Elio de Andželisa nāves viņš parakstīja līgumu ar Brabham, tomēr neguva punktus nevienā sacīkstē. Nākamās trīs sezonas Vorviks brauca ar Arrows. Visveiksmīgākā sezona Arrows laikā bija . gadā, kad pilots guva 17 punktus. . gadā Vorviks brauca Lotus, tad izlaida divas sezonas un . gadā atgriezās ar Footwork. Kopš tās sezonas Vorviks nav braucis F1.

Daži cilvēki Dereku Vorviku uzskata par labāko Formula 1 pilotu, kas nav uzvarējis nevienā sacīkstē.

### Salonautomašīnas
Vorviks bija veiksmīgs salonautomašīnu čempionātu braucējs un 1992. gadā kļuva par Pasaules sporta auto čempionu. Tajā pašā gadā viņš uzvarēja Lemānas 24 stundu sacīkstēs kopā ar Janiku Dalmā un Marku Blandelu. Vorviks vēlāk arī piedalījās BTCC.

## Atsauces

## Ārējās saites
* Dereka Vorvika emuārs champions365.com
2009. gada Valmieras domes vēlēšanas

**[[2009. gads|2009]]. gada [[Valmiera]]s domes vēlēšanas** notika  2009. gada Latvijas pašvaldību vēlēšanās. Vēlēšanās Valmieras domē tika ievēlēti 13 deputāti. Vēlēšanās piedalījās 9 kandidātu saraksti, kas veidoti no 118 kandidātiem. Valmierā vēlēšanas notika 7 iecirkņos.

Vēlēšanās visvairāk balsu ieguva Tautas partija (47,07%), bet kopā pilsētas domē iekļuva 5 saraksti. Valmieras domes vēlēšanās piedalījās 10 656 vēlētāji jeb 52,23% no balsstiesīgajiem. No vēlēšanu aploksnēm derīgas bija 10 598, bet savu balsi par kādu no sarakstiem atdeva 10 455 vēlētāji.

## Kandidātu saraksti

## Ievēlētie deputāti

## Atsauces

## Ārējās saites
* Kandidātu saraksti
* Vēlēšanu rezultāti
* Balsotāju aktivitāte
395. gads

thumb|left|Romas impērijas sadalīšana 395. gadā.

## Notikumi

* Romas impērija tiek sadalīta Austrumromas un Rietumromas impērijās.
* Rietumromas impērijā sāk valdīt Flāvijs Honorijs.
* Austrumromas impērijā sāk valdīt Flāvijs Arkādijs
* Alarihs I tiek kronēts par vestgotu karali. (valda līdz 410. gadam)

## Dzimuši
## Miruši

* 17. janvāris - Teodosijs Lielais, Romas imperators, pēdējais vienotās Romas impērijas valdnieks. (dzimis 347.)
* Nisas Grigorijs (*Γρηγόριος Νύσσης*), kristiešu teologs un filozofs (dzimis ap 335.)
Vladislavs Rejmonts

**Vladislavs Staņislavs Rejmonts** (), dzimtais uzvārds **Rejments** (; dzimis , miris ) bija poļu rakstnieks. 1924. gadā ieguva Nobela prēmiju literatūrā par romānu "Zemnieki" (*Chłopi*, 1904-1909). Otrs pazīstamākais Rejmonta darbs ir romāns "Apsolītā zeme" (*Ziemia Obiecana*, 1899), pēc kuras motīviem 1974. gadā Andžejs Vajda uzņēma pazīstamu kinofilmu.

Dzimis Radomsko pievārtē ērģelnieka deviņu bērnu ģimenē. Bērnību pavadīja Tušinā. Agri pameta skolu, - vienīgā pabeigtā izglītība Rejmonta mūžā bija drēbnieka amats, tomēr drēbnieka amatā Rejmonts nepavadīja  
nevienu dienu. Tā vietā viņš pievienojās ceļojošajai teātra trupai (1884. — 1887.). Vēlāk strādāja par dzelzceļa kalpotāju. 1888. gadā apmeklēja Parīzi un Londonu kā vācu spiritista medijs.

1892. gadā avīzē *Głos* tika publicēti Rejmonta raksti, ko viņš rakstīja, dzīvodams Koluškos un Skerņevicē. 1893. gadā apmetās Varšavā un sāka pelnīt, publicējot daiļliteratūru. Tomēr finansiālu stabilitāti Rejmonts sasniedza, saņemdams 40 000 rubļu kompensāciju par ievainojumiem, ko ieguva avarējot Varšavas - Vīnes vilcienam.

1924. gadā saņēma Nobela prēmiju literatūrā par romānu "Zemnieki", pārspēdams tādus kandidātus kā Tomasu Mannu, Maksimu Gorkiju un Tomasu Hārdiju. Arī sabiedriskā doma pašā Polijā uzskatīja, ka izcilāks kandidāts no Polijas būtu Stefans Žeromskis.

Pēdējais publicētais Rejmonta darbs bija stāsts "Dumpis" (*Bunt*, 1924), kura motīvs ir ļoti līdzīgs Džorža Orvela "Dzīvnieku fermai", tomēr nav zināms vai Orvels, kura darbs tika publicēts 1945. gadā, bija pazīstams ar Rejmonta stāstu. Vladislavs Rejmonts mira 1925. gadā.

## Ārējās saites

* Vladislavs Rejmonts Nobela prēmijas mājaslapā
2009. gada Alsungas novada domes vēlēšanas

**[[2009. gads|2009]]. gada [[Alsungas novads|Alsungas novada]] domes vēlēšanas** notika  2009. gada Latvijas pašvaldību vēlēšanās . Vēlēšanās Alsungas novada domē tika ievēlēti 13 deputāti. Vēlēšanās piedalījās 4 kandidātu saraksti, kas veidoti no 35 kandidātiem. Alsungas novads tika izveidots Alsungas pagasta vietā administratīvi teritoriālās reformas rezultātā, tādēļ šī novada domes vēlēšanas notika pirmoreiz. Alsungas novadā vēlēšanas notika 1 iecirknī.

Vēlēšanās visvairāk balsu ieguva vēlētāju apvienība Suitu zeme (64,74%), bet kopā novada domē iekļuva 3 no 4 sarakstiem. Alsungas novada domes vēlēšanās piedalījās 726 vēlētāji jeb 54,34% no balsstiesīgajiem. No vēlēšanu aploksnēm derīgas bija visas 726, bet savu balsi par kādu no sarakstiem atdeva 716 vēlētāji.

## Kandidātu saraksti

## Ievēlētie deputāti

## Atsauces

## Ārējās saites
* Kandidātu saraksti
* Vēlēšanu rezultāti
* Balsotāju aktivitāte